Document ID: 31995R0810

KOMISSION ASETUS (EY) N:o 810/95,
annettu 11 päivänä huhtikuuta 1995,
lopullisten määrällisten rajoitusten säätämisestä Kiinan kansantasavallasta peräisin olevien tiettyjen tekstiilituotteiden (14, 17 ja 29 luokka) tuonnille yhteisöön
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla ja asetuksella (EY) N:o 3298/94 (2), ja erityisesti sen 10 artiklan,
sekä katsoo, että
neuvoston asetuksen (ETY) N:o 3030/93 10 artiklassa säädetään edellytykset, joilla määrälliset rajoitukset voidaan vahvistaa,
Kiinan kansantasavallasta (jäljempänä `Kiina`) peräisin olevien tiettyjen tämän asetuksen liitteessä eriteltyjen 14, 17 ja 29 luokan tekstiilituotteiden tuonti on ylittänyt asetuksen (ETY) N:o 3030/93 10 artiklan 1 kohdassa ja liitteessä IX tarkoitetun tason,
asetuksen (ETY) N:o 3030/93 10 artiklan 3 kohdan mukaisesti Kiinalle on ilmoitettu 28 päivänä lokakuuta 1994 14 ja 17 luokan tekstiilituotteiden tuontia yhteisöön koskevista neuvottelupyynnöistä ja 15 päivänä marraskuuta 1994 29 luokan tekstiilituotteiden tuontia yhteisöön koskevista neuvottelupyynnöistä,
molempia osapuolia tyydyttävää ratkaisua odotettaessa Kiinasta peräisin olevien 14 ja 17 luokan tuotteiden tuonnille yhteisöön on 14 päivänä marraskuuta 1994 annetussa neuvoston asetuksessa (EY) N:o 2797/94 (3) säädetty väliaikaiset määrälliset rajoitukset 28 päivästä lokakuuta 1994 28 päivään tammikuuta 1995 ja 29 luokan tuotteiden tuonnille yhteisöön on 16 päivänä tammikuuta 1995 annetussa komission asetuksessa (EY) N:o 59/95 (4) säädetty väliaikaiset määrälliset rajoitukset 15 päivästä marraskuuta 1994 14 päivään helmikuuta 1995,
Kiinan kanssa käytyjen neuvottelujen seurauksena Kiinan on rajoitettava 14, 17 ja 29 luokan tekstiilituotteiden vientiään yhteisöön vuonna 1995 ja yhteisön ja Kiinan tekstiilituotekauppaa koskevan sopimuksen määräyksiä, jotka koskevat sopimuksen liitteessä II vahvistettujen määrällisten rajoitusten alaisten tekstiilituotteiden vientiä ja erityisesti kaksinkertaista tarkastusjärjestelmää, sovelletaan kyseisiin tuotteisiin,
sovittiin myös, että Kiinasta yhteisöön (EU12) ennen 28 päivää lokakuuta 1994 toimitettuihin 14 ja 17 luokan tuotteisiin ja ennen 1 päivää tammikuuta 1995 toimitettuihin 29 luokan tuotteisiin ei sovelleta kullekin luokalle vahvistettuja rajoja ja samaa kohtelua sovelletaan Kiinasta ennen 1 päivää tammikuuta 1995 Itävallan tasavaltaan, Ruotsin kuningaskuntaan tai Suomen tasavaltaan toimitettuihin kaikkiin edellä mainittuihin luokkiin kuuluviin tuotteisiin, jos ne on esitetty tullille laskettaviksi vapaaseen liikkeeseen ennen 31 päivää maaliskuuta 1995 Itävallan tasavallassa, Ruotsin kuningaskunnassa tai Suomen tasavallassa, jos ne on tarkoitettu yksinomaan kotimaiseen kulutukseen kyseisissä maissa ja jos ne olisi viety kyseisten maiden alueelle sellaisen kansallisen menettelyn mukaisesti, jota niihin olisi sovellettu ennen liittymispäivää,
tämän vuoksi olisi soveliasta vahvistaa, että sellaisten tuotteiden tuontiin yhteisöön, joiden osalta lopulliset määrälliset rajoitukset on otettu käyttöön, sovelletaan edelleen 1 päivästä tammikuuta 1995 neuvoston asetuksen (ETY) N:o 3030/93 säännöksiä, joita sovelletaan mainitun asetuksen liitteessä V vahvistettujen määrällisten rajoitusten alaisten tuotteiden tuontiin, sekä erityisesti säännöksiä, jotka koskevat mainitun asetuksen liitteessä III kuvattua kaksinkertaista tarkastusjärjestelmää,
Kiinasta 1 päivänä tammikuuta 1995 tai sen jälkeen vietyjä 14, 17 ja 29 luokan tuotteita on verrattava 1 päivästä tammikuuta 1995 31 päivään joulukuuta 1995 vahvistettuun määrälliseen rajoitukseen,
vuodelle 1995 sovitut määrälliset rajoitukset eivät saisi estää seuraavien tuotteiden tuontia:
1) Kiinasta ennen asetuksen (EY) N:o 2797/94 voimaantuloa tai 29 päivän tammikuuta 1995 ja tämän asetuksen voimaantulopäivän välisenä aikana toimitetut 14 ja 17 luokan tuotteet,
2) Kiinasta ennen asetuksen (EY) N:o 59/95 voimaantuloa tai 14 päivän helmikuuta 1995 ja tämän asetuksen voimaantulopäivän välisenä aikana toimitetut 29 luokan tuotteet, ja
3) Kiinasta Itävallan tasavaltaan, Ruotsin kuningaskuntaan tai Suomen tasavaltaan ennen 1 päivää tammikuuta 1995 toimitetut 14, 17 ja 29 luokan tuotteet, jos ne esitetään tullille laskettaviksi vapaaseen liikkeeseen ennen 31 päivää maaliskuuta 1995 Itävallan tasavallassa, Ruotsin kuningaskunnassa tai Suomen tasavallassa, jos ne on tarkoitettu yksinomaan kotimaiseen kulutukseen kyseisissä maissa ja jos ne olisi viety kyseisten maiden alueelle sellaisen kansallisen menettelyn mukaisesti, jota niihin olisi sovellettu ennen liittymispäivää, ja
tässä asetuksessa säädetyt toimenpiteet ovat tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Tämän asetuksen liitteessä eriteltyjen Kiinasta peräisin olevien tuotteiden (14, 17 ja 29 luokka) tuontiin yhteisöön sovelletaan mainitussa liitteessä vahvistettuja määrällisiä rajoituksia 1 päivästä tammikuuta 1995 31 päivään joulukuuta 1995, sanotun kuitenkaan rajoittamatta 2 artiklan säännösten soveltamista.
2 artikla
Edellä 1 artiklassa tarkoitettujen Kiinasta 1 päivänä tammikuuta 1995 tai sen jälkeen toimitettujen 14, 17 ja 29 luokan tuotteiden tuontiin sovelletaan neuvoston asetuksen (ETY) N:o 3030/93 säännöksiä, joita sovelletaan mainitun asetuksen liitteessä V vahvistettujen määrällisten rajoitusten alaisten tuotteiden tuontiin yhteisöön ja erityisesti mainitun asetuksen liitteessä III kuvattuun kaksinkertaiseen tarkastusjärjestelmään.
Kiinasta yhteisöön 1 päivänä tammikuuta 1995 tai sen jälkeen vietyjen vapaaseen liikkeeseen laskettujen 14, 17 ja 29 luokan tuotteiden kaikki määrät on vähennettävä tämän asetuksen liitteessä määrätyistä vastaavista määristä.
3 artikla
Liitteessä määrätyt rajat eivät saa estää seuraavien tuotteiden tuontia:
a) Kiinasta ennen asetuksen (EY) N:o 2797/94 voimaantuloa tai 29 päivän tammikuuta 1995 ja tämän asetuksen voimaantulopäivän välisenä aikana toimitetut 14 ja 17 luokan tuotteet,
b) Kiinasta ennen asetuksen (EY) N:o 59/95 voimaantuloa tai 14 päivän helmikuuta 1995 ja tämän asetuksen voimaantulopäivän välisenä aikana toimitetut 29 luokan tuotteet, ja
c) Kiinasta Itävallan tasavaltaan, Ruotsin kuningaskuntaan tai Suomen tasavaltaan ennen 1 päivää tammikuuta 1995 toimitetut 14, 17 ja 29 luokan tuotteet, jos ne esitetään tullille laskettaviksi vapaaseen liikkeeseen ennen 31 päivää maaliskuuta 1995 Itävallan tasavallassa, Ruotsin kuningaskunnassa tai Suomen tasavallassa, jos ne on tarkoitettu yksinomaan kotimaiseen kulutukseen kyseisissä maissa ja jos ne olisi viety kyseisten maiden alueelle sellaisen kansallisen menettelyn mukaisesti, jota niihin olisi sovellettu ennen liittymispäivää.
4 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä huhtikuuta 1995.

Labels: 18
3
15
1